Închisoare

Închisoarea, cunoscută și sub denumirea de penitenciar este o clădire, loc în care sunt închiși cei condamnați la pedepse privative de libertate sau cei deținuți preventiv. Oamenii ținuți în închisoare sunt numiți deținuți sau condamnați. Acolo stau hoții. Atribuțiile închisorii Atribuțiile închisorilor variază de la țară la țară, de la epocă la epocă dar în principal sunt următoarele: să protejeze societatea de persoanele periculoase de a preveni și împiedica comiterea unor acte ilegale grave(atentate etc.) de a reeduca și corecta deviațiile de la un comportament social normal al celor închiși pentru a-i pregăti pe aceștia pentru reîntoarcerea lor în societate. de a reduce la tăcere, acest lucru se petrece aproape în toate cazurile în țările cu regim nedemocratic, dictatorial, dar există și sentințe pe motive politice și în alte țări considerate democratice. de a împiedica pe cei acuzați să fugă, în acest caz este vorba despre închisoarea preventivă. Statistica deținuților în țările lumii După niște date, în anul 2006 în toată lumea erau aproximativ 9,25 milioane de oameni în închisoare. În prezent Statele Unite ale Americii este pe primul loc după numărul de deținuți; în această țară se află peste 2,19 milioane de deținuți. Chiar dacă populația Statelor Unite este mai mică decât 5% din populația lumii, circa 0,75–1% din populație sunt după gratii, în închisorile americane. În 2002 numărul deținuților din Rusia și China depășea 1 milion de persoane. Mai târziu numărul deținuților ruși a scăzut și în octombrie 2006 erau 869814 de deținuți, sau 611 deținuți pentru 100000 oameni din populația Rusiei. În octombrie 2008 numărul deținuților a atins cifra de 891738 oameni, adică 629 pentru 100000 oameni din populația Rusiei. Pe 1 februarie 2010 deținuții ruși erau 862,3 mii oameni, sau 607 deținuți pentru 100 mii oameni din populația Rusiei. În România Numărul deținuților aflați în penitenciarele din România a crescut la 26.716 de persoane, față de 26.212 înregistrate la sfârșitul anului 2008, se arată într-un bilanț Administrației Naționale a Penitenciarelor (ANP). Cu peste 33.400 de deținuți la sfârșitul anului 2013 (circa 0,16% din populația totală și cam 0,2% din populația adultă), România se găsește în rândul statelor cu rate ridicate ale încarcerării, atât pe plan european, cât și la nivel mondial. Circa 90% din cei aflați în cele peste 40 de penitenciare, centre de reeducare și spitale-penitenciar erau condamnați definitiv, restul fiind în arest preventiv sau condamnați, în primă instanță. Potrivit prevederilor legale, o persoană care a împlinit 60 de ani poate fi eliberată după ce execută o treime din pedeapsă. În anul 2015, raportul Departamentului de Stat american a semnalat condițiile din închisorile românești, în special suprapopularea și faptele de violență abuzive ale polițiștilor. Curtea Europeană a Drepturilor Omului a condamnat România în 11 cazuri pentru condițiile neadecvate și tratamentele inumane din închisori. Unele închisori au oferit acces insuficient la servicii medicale, iar hrana a fost de proastă calitate și insuficientă. În unele închisori nu au existat încălzire și ventilație adecvate și iluminatul a fost insuficient. În unele cazuri persoanele încarcerate și-au agresat și abuzat colegii de celulă. Peste 100 de oameni și-au găsit sfârșitul în închisoare în 2013, 26 dintre aceștia suferind o moarte violentă, potrivit raportului anual al Administrației Naționale a Penitenciarelor. Privarea de libertate și drepturile omului Cele patru drepturi fundamentale ale omului sunt, după Declarația Drepturilor Omului și ale Cetățeanului: libertatea, proprietatea, securitatea și rezistența împotriva opresiunii. Primul dintre aceste drepturi este suspendat pe timpul satisfacerii pedepsei privative de libertate, dar al doilea și al treilea (proprietatea și securitatea) sunt garantate de lege. Teoretic, pedeapsa cu închisoarea ar trebui să priveze acuzatul doar de dreptul la libertatea de mișcare după bunul plac dar în practică închisoarea atentează la mai multe drepturi ale omului, acestea fiind: dreptul la exprimare, la viață familială, drepturi cetățenești, intimitate, demnitate. În ultimii ani, treptat, deținuții dobândesc dreptul de a protesta față de hotărârile administrațiilor penitenciare. Note Lectură suplimentară en Carlson, Peter M.; Garrett, Judith Simon, Prison and Jail Administration: Practice and Theory, Jones and Bartlett Publishers, 1999. en Diiulio, John J., Governing Prisons: A Comparative Study of Correctional Management, Simon and Schuster, 1990. ISBN 0029078830. en James (Jim) Bruton, Big House: Life Inside a Supermax Security Prison, Voyageur Press (July 2004), hardcover, 192 pages, ISBN 0-89658-039-3. en Michel Foucault, Discipline and Punish: The Birth of the Prison, New York: Random House 1975. en Ted Conover. Newjack: Guarding Sing Sing. Knopf, 2001. Trade paperback, 352 pages, ISBN 0-375-72662-4. de Hubertus Becker: Ritual Knast. Die Niederlage des Gefängnisses - Eine Bestandsaufnahme. Forum Verlag, Leipzig 2008, ISBN 978-3-931801-65-6. de Michel Foucault: Überwachen und Strafen. Die Geburt des Gefängnisses. Suhrkamp, Frankfurt am Main 1976, ISBN 3-518-07449-0. (Taschenbuchausgabe: ISBN 3-518-27784-7) de Erving Goffman: Asyle. 10. Auflage. Suhrkamp, Frankfurt am Main 1995, ISBN 3-518-10678-3. de Helmut Ortner: Gefängnis. Eine Einführung in seine Innenwelt. Geschichte, Alltag, Alternativen. Beltz, Weinheim 1988, ISBN 3-407-55706-X. de Andrea Seelich: Handbuch Strafvollzugsarchitektur. Parameter zeitgemäßer Gefängnisplanung. Springer, Wien/New York 2009, ISBN 978-3-211-99207-4. de Loïc Wacquant: Elend hinter Gittern. UVK, Konstanz 2000, ISBN 3-87940-715-0. de Harald Preusker, Bernd Maelicke, Christoph Flügge (Hrsg.): Das Gefängnis als Risiko-Unternehmen. Nomos, Baden-Baden 2010, ISBN 978-3-8329-5160-3. Legături externe După gratii: în mintea deținuților, 23 aprilie 2009, Cecilia Stroe, Descoperă Cele mai dure 10 închisori din lume, 8 octombrie 2008, Nicu Parlog, Descoperă Putem înlocui închisorile cu pastile?, 19 februarie 2012, Mihaela Stănescu, Descoperă Ingenioasele invenții ale deținuților, 9 februarie 2011, Alexandru Safta, Descoperă Închisoarea norvegiană Halende, penitenciar sau stațiune de relaxare? (FOTO), 5 mai 2010, Descoperă evadări celebre Goana după libertate Arhivat în 27 septembrie 2009, la Wayback Machine., 23 septembrie 2009, Gabriel Tudor, Revista Magazin Marea evadare - Lagărul Stalag Luft III Arhivat în 15 iulie 2012, la Wayback Machine., 13 februarie 2008, Gabriel Tudor, Revista Magazin Horace Greasley: prizonierul care a evadat de sute de ori pentru a-și revedea iubita, 8 mai 2013, Nicu Pârlog, Descoperă